CELEX: 32014D0035(01)
Language: da
Date: 2014-08-13 00:00:00
Title: 2014/533/EU: Den Europæiske Centralbanks afgørelse af 13. august 2014 om identificering af TARGET2 som et systemisk vigtigt betalingssystem i henhold til forordning (EU) nr. 795/2014 om overvågningskrav for systemisk vigtige betalingssystemer (ECB/2014/35)

20.8.2014   
            
            
               DA
            
            
               Den Europæiske Unions Tidende
            
            
               L 245/5
            
         DEN EUROPÆISKE CENTRALBANKS AFGØRELSE
   af 13. august 2014
   om identificering af TARGET2 som et systemisk vigtigt betalingssystem i henhold til forordning (EU) nr. 795/2014 om overvågningskrav for systemisk vigtige betalingssystemer
   
      (ECB/2014/35)
   
   
      (2014/533/EU)
   
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127, stk. 2,
   under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, artikel 22 og artikel 34.1, første led,
   under henvisning til Den Europæiske Centralbanks forordning (EU) nr. 795/2014 af 3. juli 2014 om overvågningskrav for systemisk vigtige betalingssystemer (ECB/2014/28) (1), særlig artikel 1, stk. 2 og 3, og
   ud fra følgende betragtninger:
   
               (1)
            
            
               Traktatens artikel 127, stk. 2, fjerde led, og artikel 3.1, fjerde led, i statutten for Det Europæiske System af Centralbanker og Den Europæiske Centralbank (herefter »ESCB-statutten«) bemyndiger Eurosystemet til at fremme betalingssystemernes smidige funktion.
            
         
               (2)
            
            
               Eurosystemet fremmer bl.a. betalingssystemernes smidige funktion ved at udføre overvågning.
            
         
               (3)
            
            
               Den Europæiske Centralbank (ECB) har ved forordning (EU) nr. 795/2014 (ECB/2014/28) gennemført principperne for infrastrukturerne på de finansielle markeder, der er udstedt af Den Internationale Betalingsbanks (BIS) Komité for betalings- og afviklingssystemer (Committee of Payment and Settlement Systems, CPSS) og Den Internationale Organisation for Børstilsynsmyndigheders (International Organization of Securities Commissions, IOSCO) Tekniske Komité (herefter »CPSS-IOSCO-principperne«), som harmoniserer og styrker de gældende internationale overvågningsstandarder for bl.a. systemisk vigtige betalingssystemer.
            
         
               (4)
            
            
               For at kunne udføre identificeringen i henhold til artikel 1, stk. 2, i forordning (EU) nr. 795/2014 (ECB/2014/28) vedrørende TARGET2, er Styrelsesrådet i færd med at kontrollere, om kriteriet i artikel 1, stk. 3, litra a), i forordning (EU) nr. 795/2014 (ECB/2014/28) er opfyldt, og om to ud af de fire kriterier i artikel 1, stk. 3 litra b), i forordning (EU) nr. 795/2014 (ECB/2014/28) er opfyldt som beskrevet i bilaget til denne afgørelse. Offentlige data for kalenderåret 2012 er sammen med respons på ECB's undersøgelser blevet anvendt ved kontroløvelsen, som denne afgørelse er baseret på.
            
         
               (5)
            
            
               I henhold til retningslinje ECB/2012/27 (2) har TARGET2 en decentraliseret struktur, der sammenkobler en flerhed af betalingssystemer. TARGET2-delsystemerne er i videst muligt omfang harmoniserede med visse undtagelser i tilfælde af nationale lovhindringer. TARGET2 er også karakteriseret ved en fælles teknisk infrastruktur benævnt den fælles platform (Single Shared Platform, SSP). Styrelsesrådet har den endelige kompetence med hensyn til TARGET2 og skal sikre systemets samfundsmæssige funktion. Denne ledelsesordning afspejles i overvågningen af TARGET2's delsystemer —
            
         VEDTAGET DENNE AFGØRELSE:
   Artikel 1
   Definitioner
   Begreberne, som er anvendt i denne afgørelse, har samme betydning som begreberne i forordning (EU) nr. 795/2014 (ECB/2014/28).
   Artikel 2
   Identificering af systemisk vigtige betalingssystemer og operatører af disse
   1.   TARGET2 delsystemerne, der opfylder kriteriet i artikel 1, stk. 3, litra a) i forordning (EU) nr. 795/2014 (ECB/2014/28), identificeres samlet som ét systemisk vigtigt betalingssystem for så vidt angår forordning (EU) nr. 795/2014 (ECB/2014/28).
   2.   Operatørerne af TARGET2 delsystemerne i stk. 1 sikrer overholdelsen af kravene i artikel 3-21 i forordning (EU) nr. 795/2014 (ECB/2014/28).
   Artikel 3
   Kompetent myndighed
   ECB er den kompetente myndighed for overvågningen af TARGET2.
   Artikel 4
   Ikrafttræden
   Denne afgørelse træder i kraft på dagen for sin offentliggørelse i Den Europæiske Unions Tidende.
   
      Udfærdiget i Frankfurt am Main, den 13. august 2014.
      
         Mario DRAGHI
         
            Formand for ECB
         
      
   
   
      (1)  EUT L 217 af 23.7.2014, s. 16.
   
      (2)  Retningslinje ECB/2012/27 af 5. december 2012 om TARGET2 (Trans-European Automated Real-time Gross settlement Express Transfer system) (EUT L 30 af 30.1.2013, s. 1).
   
      BILAG
      TARGET2 (Trans-European Automated Real-time Gross settlement Express Transfer system), drevet af Eurosystemet og vurderet i henhold til kriterierne i artikel 1, stk. 3, i forordning (EU) nr. 795/2014 (ECB/2014/28)
      
                  Kriterie
               
               
                  TARGET2
               
            
                  
                              a)
                           
                           
                              berettiget til at blive anmeldt som et system i henhold til Europa-Parlamentet og Rådets direktiv 98/26/EF (1) af en medlemsstat, der har euroen som valuta, eller hvis operatør er etableret i euroområdet
                           
                        
               
                  TARGET2 delsystemer, der anmeldes som systemer i henhold til direktiv 98/26/EF af en medlemsstat, der har euroen som valuta:
                  
                              —
                           
                           
                              TARGET2-OeNB
                           
                        
                              —
                           
                           
                              TARGET2-BE
                           
                        
                              —
                           
                           
                              TARGET2-CY
                           
                        
                              —
                           
                           
                              TARGET2-Eesti
                           
                        
                              —
                           
                           
                              TARGET2-Suomen Pankki-järjestelmä
                           
                        
                              —
                           
                           
                              TARGET2-Banque de France
                           
                        
                              —
                           
                           
                              TARGET2-BBk
                           
                        
                              —
                           
                           
                              TARGET2-ECB
                           
                        
                              —
                           
                           
                              TARGET2-GR
                           
                        
                              —
                           
                           
                              TARGET2-Ireland
                           
                        
                              —
                           
                           
                              TARGET2-Banca d'Italia
                           
                        
                              —
                           
                           
                              TARGET2-Latvija
                           
                        
                              —
                           
                           
                              TARGET2-LU
                           
                        
                              —
                           
                           
                              TARGET2 Malta
                           
                        
                              —
                           
                           
                              TARGET2-NL
                           
                        
                              —
                           
                           
                              TARGET2-PT
                           
                        
                              —
                           
                           
                              TARGET2-Banco de España (TARGET2-BE)
                           
                        
                              —
                           
                           
                              TARGET2-SK
                           
                        
                              —
                           
                           
                              TARGET2-Slovenija
                           
                        
                     Kriterie opfyldt
                  
               
            
                  
                              b) i)
                           
                           
                              den samlede daglige gennemsnitsværdi af behandlede betalinger i euro overstiger 10 milliarder EUR
                           
                        
               
                  Den samlede daglige gennemsnitsværdi af behandlede betalinger i euro: 2,777 trillioner EUR
                  
                     Kriterie opfyldt
                  
               
            
                  
                              b) ii)
                           
                           
                              markedsandel mindst én af følgende:
                              
                                          —
                                       
                                       
                                          15 % af den samlede mængde af betalinger i euro, eller
                                       
                                    
                                          —
                                       
                                       
                                          5 % af den samlede mængde af grænseoverskridende betalinger i euro, eller
                                       
                                    
                                          —
                                       
                                       
                                          75 % af den samlede mængde af betalinger i euro i en medlemsstat, der har euroen som valuta
                                       
                                    
                        
               
                   
               
            
                  
                              b) iii)
                           
                           
                              grænseoverskridende aktivitet (dvs. deltagere etableret i et andet land end operatøren af et systemisk vigtigt betalingssystem og/eller grænseoverskridende links med andre betalingssystemer), der involverer fem eller flere lande og genererer mindst 33 % af den samlede mængde behandlede betalinger i euro
                           
                        
               
                   
               
            
                  
                              b) iv)
                           
                           
                              anvendes til afviklingen af andre finansielle markedsinfrastrukturer
                           
                        
               
                  TARGET2 delsystemer anvendes til afviklingen af andre finansielle markedsinfrastrukturer
                  
                     Kriterie opfyldt
                  
               
            
         (1)  Europa-Parlamentets og Rådets direktiv 98/26/EF af 19. maj 1998 om endelig afregning i betalingssystemer og værdipapirafviklingssystemer (EFT L 166 af 11.6.1998, s. 45).